**Smernica o organizovaní školy v prírode**

Súkromná základná škola ........................................ vydáva túto smernicu v súlade s nasledovnou platnou legislatívou:

* Zákon č. 245/2008 Z. z. o výchove a vzdelávaní (školský zákon).
* Vyhláška 320/2008 o organizácii výcvikov a výchov.
* Vyhláška MŠ SR č. 305/2008 Z. z. o škole v prírode v znení neskorších predpisov.
* Vyhláška MŠVVaŠ SR č. 204/2015 ktorou sa mení a dopĺňa vyhláška Ministerstva školstva Slovenskej republiky č. [305/2008 Z.z.](https://www.noveaspi.sk/products/lawText/1/84525/1/ASPI%253A/305/2008%20Z.z.) o škole v prírode.
* Vyhláška MŠ SR  [č. 320/2008](https://www.slov-lex.sk/pravne-predpisy/SK/ZZ/2008/320/20150901) Z.z. o základnej škole v znení neskorších predpisov.
* Zákon 138/2019 o pedagogických zamestnancoch a odborných zamestnancoch.
* [Nariadenie vlády Slovenskej republiky č. 201/2019 Z. z. o priamej výchovno-vzdelávacej činnosti](http://www.epi.sk/zz/2019-201)
* Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.
* Vyhláška MZ SR č. 526/2007 Z. z, ktorou sa ustanovujú podrobnosti o požiadavkách na zotavovacie podujatia.
* [Zákonník práce 311/2001 Z.z.](http://www.zakonypreludi.sk/zz/2001-311)
* [Zákon č. 283/2002 Z.z.](http://www.epi.sk/zz/2002-283) o cestovných náhradách z znení neskorších predpisov.

**Čl. 1**

**Účel školy v prírode a jej formy**

Základná škola môže organizovať s informovaným súhlasom zákonného zástupcu žiaka školu v prírode (ďalej ŠvP) . Jej poslaním je umožniť deťom a žiakom posilňovať zdravie, fyzickú zdatnosť a kolektívneho ducha bez prerušenia výchovy a vzdelávania v zdravotne priaznivom prostredí. Škola v prírode sa zriaďuje v ekologicky čistom prostredí, pričom spĺňa požadované hygienické, bezpečnostné, materiálno-technické a priestorové podmienky na výchovu a vzdelávanie, ubytovanie a stravovanie pre najmenej 25 detí alebo žiakov.

**Čl. 2**

**Organizácia výcviku**

Žiakov možno do školy v prírode vyslať najviac na 14 kalendárnych dní, z toho 10 pracovných dní. Pri organizovaní školy v prírode pre žiakov prvého stupňa základnej školy sa s jedným pedagogickým zamestnancom vysiela najviac 13 žiakov. Pri organizovaní školy v prírode pre žiakov druhého stupňa základnej školy sa s jedným pedagogickým zamestnancom vysiela najviac 15 žiakov.

Výchovno-vzdelávací proces je v škole v prírode rozvrhnutý na šesť dní v týždni. Pre žiakov prvého stupňa základnej školy vyučovací proces trvá denne štyri vyučovacie hodiny a pre žiakov druhého stupňa trvá denne päť vyučovacích hodín. Vyučovacia hodina trvá 40 minút.

Dĺžka spánku sedemročných až desaťročných detí musí byť určená tak, aby nebola kratšia ako desať hodín denne, a u starších detí aby nebola kratšia ako osem hodín denne okrem noci, keď sa organizuje nočná hra.

**Čl. 3**

**Plánovanie a riadenie ŠvP**

Riaditeľ školy:

* najmenej 30 dní pred začiatkom konania ŠvP požiada Regionálny úrad verejného zdravotníctva, príslušný podľa miesta konania ŠvP o posúdenie zotavovacieho podujatia (ak sa koná na území SR) – súčasťou je aj stručný harmonogram podujatia. Žiadosť musí byť podpísaná riaditeľom školy!

Riaditeľ školy alebo ním poverený pedagogický zamestnanec pred uskutočnením ŠvP:

* zabezpečí včasné prihlasovanie detí,
* poučí účastníkov (dospelých i deti) o bezpečnosti a ochrane zdravia. O poučení sa vyhotoví písomný záznam. Záznam o poučení podpíšu všetci poučení účastníci a osoba, ktorá poučenie vykonala,
* vypracúva harmonogram práce nadčas pedagogických zamestnancov,
* schváli plán organizačného zabezpečenia školy v prírode,
* zabezpečí výchovu a vzdelávanie v inej triede pre žiakov, ktorí sa nevysielajú do školy v prírode.

|  |
| --- |
| Plán organizačného zabezpečenia školy v prírode obsahuje: |
|  | * názov a adresu vysielajúcej školy,
* miesto a čas konania školy v prírode s uvedením jej presnej adresy,
* menný zoznam zamestnancov vrátane zdravotníka, ktorí sú vyslaní do školy v prírode, a ich pracovné zaradenie s vyznačením počtu interných a externých zamestnancov školy,
* pracovné náplne zamestnancov, časový harmonogram služieb zamestnancov vrátane nočných služieb,
* počet tried a počet žiakov v triedach,
* menný zoznam žiakov (s uvedením základných informácií o žiakoch, najmä presnú adresu bydliska, telefónny kontakt na zákonných zástupcov dôležité informácie o individuálnych potrebách žiaka - možno nahradiť priloženou prihláškou dieťaťa),
* zabezpečenie bezpečnej dopravy vrátane základných údajov o dopravcovi a presného odchodu do školy v prírode a príchodu späť,
* finančné zabezpečenie a spôsob úhrady školy v prírode,
* plán výchovno-vzdelávacej činnosti,
* rozvrh hodín žiakov škôl, ktorý zohľadňuje špecifické podmienky školy v prírode,
* písomný informovaný súhlas zákonného zástupcu s vyslaním dieťaťa do školy v prírode (môže byť súčasťou prihlášky dieťaťa),
* vyhlásenie rodiča o bezinfekčnosti,
* poverenie na vykonávanie funkcie vedúceho školy v prírode z vysielaných pedagogických zamestnancov.

Na zotavovacom podujatí sa môže zúčastňovať dieťa, ak:a) je zdravotne spôsobilé na pobyt v kolektíve aj s ohľadom na charakter zotavovacieho podujatia, b) neprejavuje príznaky akútneho ochorenia, c) nemá nariadené karanténne opatrenie, alebo počas 14 dní predchádzajúcich odchodu na zotavovacie podujatie neprišlo do kontaktu s osobou chorou na prenosné ochorenie alebo osobou podozrivou z nákazy prenosným ochorením.Podľa vyhlášky MZ SR č. 526/2007 Z.z. zákonný zástupca dieťaťa predloží zdravotníkovi ŠvP:1. Potvrdenie lekára všeobecnej ambulantnej starostlivosti pre deti a dorast o zdravotnej spôsobilosti absolvovať výcvik (max. 30 dní staré).
2. Vyhlásenie rodiča o bezinfekčnosti (max. 1 deň staré).
3. Preukaz poistenca.
4. Lieky a zabezpečí ich užívanie dieťaťom na základe vyjadrenia lekára.
 |

Zákonný zástupca resp. dieťa predloží riaditeľovi školy resp. poverenému vedúcemu ŠvP v prípade pobytu v zahraničí cestovný doklad.

Účastníci ŠvP musia byť po celú dobu trvania výcviku poistení proti úrazom.

**Čl. 4**

**Personálne obsadenie ŠvP**

Pri personálnom zabezpečení ŠvP sa postupuje tak, aby pracovný čas a doba odpočinku vyslaných zamestnancov do ŠvP bola v súlade so Zákonníkom práce. Starostlivosť o zdravie detí alebo žiakov zabezpečuje vedúci ŠvP spolu so zdravotníkom.

Personálne obsadenie lyžiarskeho výcviku:

* Vedúci ŠvP - postupuje podľa pokynov riaditeľa školy. Na základe pokynov riaditeľa školy zodpovedá najmä za riadnu prípravu ŠvP, bezpečnosť a ochranu zdravia účastníkov ŠvP a priebeh ŠvP. Zabezpečuje výchovno-vzdelávací program v súlade s cieľmi školského vzdelávacieho programu, dbá o dôsledné dodržiavanie denného programu a riadi prácu ostatných pracovníkov vyslaných do ŠvP.
* Zdravotník - podľa paragrafu 25 ods. 2 písm. h) zákona 355/2007 Z. z. je organizátor zotavovacieho podujatia povinný zabezpečiť zdravotnú starostlivosť na zotavovacom podujatí odborne spôsobilými osobami, najmenej jednou na 130 detí. Jedná sa o osobu, ktorá získala odbornú spôsobilosť na výkon odborných pracovných činností lekára, sestry, pôrodnej asistentky alebo zdravotníckeho záchranára podľa osobitného predpisu. Zdravotník priebežne sleduje zdravotný stav detí a osôb pracujúcich na zotavovacom podujatí, poskytuje prvú pomoc a hlási ochorenia detí a osôb pracujúcich na zotavovacom podujatí lekárovi. Zdravotník vedie zdravotnícky denník – zaznamenáva sa každá zmena zdravotného stavu, podanie liekov (aj tých, ktoré deti pravidelne užívajú a ktoré si priniesli so sebou na zotavovacie podujatie) u každého konkrétneho dieťaťa. Pravidelné oboznamuje vedúceho zotavovacieho podujatia so zdravotným stavom detí, preverí na mieste konania zotavovacieho podujatia zabezpečenie podmienok na prevádzku zotavovacieho podujatia, kontroluje hygienu prevádzky.
* Pedagogickí zamestnanci – výchovno-vzdelávaciu činnosť zabezpečujú učitelia a aktivity v mimovyučovacom čase zabezpečujú v spolupráci s učiteľmi vychovávatelia, ktorí môžu byť zamestnancami školy v prírode alebo zamestnancami vysielajúcej školy. Nevyhnutný počet zamestnancov podľa špecifických podmienok určuje riaditeľ školy v prírode.

**Čl. 6**

**Vedenie dokumentácie**

Organizátor zotavovacieho podujatia musí viesť dokumentáciu o zotavovacom podujatí a uchovávať ju 6 mesiacov od skončenia zotavovacieho podujatia podľa paragrafu 25 ods. 2 písm. m) zákona č. 355/2007 Z. z.

**Čl. 7**

**Účinnosť**

Smernica nadobúda účinnosť dňa .................

 V ......................... dňa ...................... .............................. riaditeľ školy